ไต้ฝุ่น มังคุด อยู่ฟิลิปปินส์ แต่อิทธิพล ส่งผลไทยฝนตก กทม.ตกทั้งคืน
ซุปเปอร์ไต้ฝุ่น มังคุด MANGKHUT ยังอยู่ฟิลิปปินส์ จ่อลงทะเลจีนใต้ แต่อิทธิพลก็ส่งผลทำไทยฝนตก เตรียมขึ้นฝั่งเวียดนามตอนบนและจีนตอนใต้ 16-18 ก.ย.นี้ คาดทำเหนือ อีสาน ฝนตกเพิ่ม ตกหนักบางแห่ง ระวังน้ำท่วม น้ำป่าไหลหลาก ,เมื่อเวลา 04.00 น. ของวันนี้ (14 ก.ย. 61) พายุไต้ฝุ่น มังคุด (MANGKHUT) บริเวณมหาสมุทรแปซิฟิก หรือด้านตะวันออกของประเทศฟิลิปปินส์ มีศูนย์กลางอยู่ที่ละติจูด 15.6 องศาเหนือ ลองจิจูด 127.5 องศาตะวันออก มีความเร็วลมสูงสุดใกล้ศูนย์กลาง ประมาณ 204 กิโลเมตรต่อชั่วโมง กำลังเคลื่อนตัวทางทิศตะวันตกค่อนทางเหนือเล็กน้อย ด้วยความเร็วประมาณ 20 กิโลเมตรต่อชั่วโมง มีแนวโน้มจะเคลื่อนผ่านเกาะลูซอน ประเทศฟิลิปปินส์ และจะเคลื่อนลงทะเลจีนใต้ตอนบน ในช่วงวันที่ 14-15 กันยายน 2561 หลังจากนั้น ผ่านเกาะไหหลำ ประเทศจีน เข้าสู่ประเทศเวียดนามตอนบนและประเทศจีนตอนใต้ ในช่วงวันที่ 16-18 กันยายน 2561 ตามลำดับ ซึ่งจะส่งผลให้มรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทยมีกำลังแรง ทำให้บริเวณพื้นที่รับลมมรสุมด้านตะวันตกของภาคกลาง ภาคตะวันออก และภาคใต้ฝั่งตะวันตก มีฝนตกอย่างต่อเนื่อง และมีฝนตกหนักบางพื้นที่,สำหรับบริเวณภาคเหนือและภาคตะวันออกเฉียงเหนือ จะมีฝนเพิ่มมากขึ้นและมีฝนตกหนักเกิดขึ้นได้ในช่วงวันที่ 17-19 กันยายน 2561 ขอให้ประชาชนบริเวณดังกล่าวระวังผลกระทบจากฝนตกหนักและฝนตกสะสมที่อาจทำให้เกิดน้ำท่วมฉับพลัน น้ำป่าไหลหลาก น้ำล้นตลิ่ง รวมถึงดินโคลนถล่ม,สำหรับคลื่นลมบริเวณทะเลอันดามันและอ่าวไทยตอนบน ในช่วงวันที่ 16-19 กันยายน 2561 จะมีกำลังแรงขึ้น โดยบริเวณทะเลอันดามันมีคลื่นสูง 2-4 เมตร และอ่าวไทยตอนบนมีคลื่นสูง 2-3 เมตร ขอให้ชาวเรือควรเดินเรือด้วยความระมัดระวัง เรือเล็กควรงดออกจากฝั่ง และขอให้ประชาชนที่อาศัยอยู่บริเวณชายฝั่งให้ระมัดระวังคลื่นที่ซัดเข้าหาฝั่ง ในช่วงเวลาดังกล่าวไว้ด้วย,จึงขอให้ประชาชนติดตามประกาศจากกรมอุตุนิยมวิทยาอย่างใกล้ชิด และติดตามข้อมูลที่เว็บไซต์กรมอุตุนิยมวิทยา http://www.tmd.go.th หรือสายด่วนพยากรณ์อากาศ 1182 ได้ตลอด 24 ชั่วโมง,ประกาศ ณ วันที่ 14 กันยายน พ.ศ. 2561 เวลา 05.00 น.,วันชัย ศักดิ์อุดมไชย อธิบดีกรมอุตุนิยมวิทยา
ซุปเปอร์ไต้ฝุ่น มังคุดMANGKHUT ยังอยู่ฟิลิปปินส์ จ่อลงทะเลจีนใต้ แต่อิทธิพลก็ส่งผลทำไทยฝนตก เตรียมขึ้นฝั่งเวียดนามตอนบนและจีนตอนใต้ 16-18 ก.ย.นี้ คาดทำเหนือ อีสาน ฝนตกเพิ่ม ตกหนักบางแห่ง 
ซุปเปอร์ไต้ฝุ่นมังคุด,น้ำท่วม,กทม.,ข่าวร้อน,ไต้ฝุ่นมังคุด,ข่าวทั่วไป